# Ҡазандың 175-се мәктәбендә атыш

Татарстандың Ҡазан ҡалаһындағы 175-се гимназияла күпләп кеше үлтереү осрағы 2021 йылдың 11 майында иртәнге сәғәт 11-ҙә теркәлә. Шартлау һәм атыу һөҙөмтәһендә 9 кеше һәләк була, 32-һе зыян күрә. Һөжүм итеүсе ҡулға алына.

# Ҡазандың 175-се мәктәбендә атыш
## Ваҡиғалар барышы

ТАСС мәғлүмәттәре буйынса, полицияға ғәҙәттән тыш хәл тураһында мәғлүмәт 9:18 килә, студент бинаға 9:19 инһә лә. Күрәһең, ул мәктәп ихатаһында ата башлай. Икенсе хәбәр 9:19 алына. Шылтыратыусы атыу һәм шартлау тураһында хәбәр итә. Шул уҡ ваҡытта тағы ла бер шылтыратыу теркәлгән. Шаһит мәктәпкә ингән ҡораллы кеше тураһында һөйләне. Артабан шылтыратыуҙар һәр минут - тәүҙә уҡыусыларҙан, һуңғараҡ уларҙың ата-әсәләренән булды. 9:27 - лә зыян күреүселәр тураһында тәүге мәғлүмәттәр барлыҡҡа килде. "Атыу ишетелә, яраланғандар, ҡан бар", - тине һигеҙенсе класс уҡыусыһы. Бынан һуң күрше йорттарҙа йәшәүселәр мәктәп тәҙрәһенән балалар һикереп төшөүе тураһында һөйләй башланылар. 9:33 - тә полиция хеҙмәткәрҙәре килеп етте, улар шунда уҡ енәйәтсене ҡулға алды. Ул ҡулдарын күтәреп ишек алдына сыҡты. https://ria.ru/20210511/kazan-1731838289.html Шул ваҡытҡа гимназияла 700-ҙән ашыу бала һәм 70-кә яҡын педагог һәм хеҙмәткәр булған. Гимназияла, шаһиттарға ярашлы, шартлау ишетелгән. Ваҡиға урынына Росгвардия хеҙмәткәрҙәре килеп, уҡыусыларҙы һәм гимназия хеҙмәткәрҙәрен эвакуациялай.
11 сәғәт тирәһендә гимназияға Татарстан Республикаһы президенты килеп етә.
11 сәғәттә Рәсәй Эске эштәр министрлығының матбуғат хеҙмәте һөжүм итеүсене ҡулға алыу һәм контртеррористик операция режимын индереү тураһында хәбәр итте..
Рәсәй Федерацияһы Енәйәт кодексының 105-се статьяһы (ике йәки унан күберәк кеше үлтереү) буйынса енәйәт эше ҡуҙғатылған.

# Ҡазандың 175-се мәктәбендә атыш
## Ғәйепләнеүсенең шәхесе

Кеше үлтереүҙә ғәйепләнеүсе сыҡты һәм һуңынан ҡулға алына. Киң мәғлүмәт саралары хәбәр итеүенсә, ғәйепләнеүсе был гимназияны 2018 йылда тамамлаған, шунан һуң «ТИСБИ» университет колледжында уҡыған. Татарстан Президенты Рөстәм Миңлеханов енәйәтсегә 19 йәш булыуын һәм уның рәсми рәүештә ҡоралдың теркәлеүен хәбәр итте.. Дәүләт думаһы депутаты Александр Хинштейн әйтеүенсә, ғәйепләнеүсе һөжүм алдынан 28 апрелдә ҡорал һаҡларға рөхсәт алған.
Бер нисә аноним телеграм-каналдар ҡулға алынған полиция бүлегендә видеояҙмаһын таратты, унда ул үҙен хоҙай итеп танығаны, үҙ эсендәге монстрҙың уяныуы һәм һәр кемгә нәфрәт булыуы тураһында белдергәйне.. ТАСС сығанағы мәғлүмәттәре буйынса, һөжүм итеүсегә комплекслы психологик-психиатрия экспертизаһы тәғәйенләнәсәк.
Икенсе ғәйепләнеүсене бөтөрөү тураһында хәбәр килеп сыҡты, әммә Татарстан Эске эштәр министрлығы һөжүм итеүсенең бармы-юҡмы икәнлеген кире ҡаҡты.

# Ҡазандың 175-се мәктәбендә атыш
## Һәләк булғандар һәм яралылар

Һөжүм итеү һөҙөмтәһендә 9 кеше: 7 һигеҙенсе класс уҡыусылары һәм ике ҡатын һәләк булған.
11 майға 3 өлкән кеше һәм 18 бала дауаханаға оҙатылған, уларҙың 6-һы ныҡ ауыр хәлдә реанимацияла..
Төбәк Хөкүмәте һәләк булғандарҙың һәм йәрәхәтләнгәндәрҙең ғаиләләренә түләүҙәр ойоштора.. Рәсәй президенты Владимир Путин ҡушыуы буйынса, шулай уҡ зыян күреүселәргә һәм һәләк булғандарҙың туғандарына булышлыҡ ителәсәк, шулай уҡ медицина һәм психологик ярҙам тәьмин ителә.
12 майҙа Татарстанда күмәкләп үлтереү ҡорбандары иҫтәлегенә матәм көнө тип иғлан ителде.

# Ҡазандың 175-се мәктәбендә атыш
## Закондар сығарыу инициативаһы

Президент Владимир Путин һәләк булғандарҙың туғандарына ҡайғы уртаҡлашыуын белдерҙе һәм хөкүмәткә илдә ҡорал тураһында закондарҙы ҡатыландырырға ҡушты. Василий Пискарёв, Дәүләт Думаһының Хәүефһеҙлек һәм коррупцияға ҡаршы көрәш буйынса комитеты рәйесе, 12 майҙа ҡоралды лицензия алыуға сикләүҙәрҙе көсәйтеү тураһында закон проекты ҡараласаҡ, тип белдерҙе..
"Берҙәм Рәсәйҙең" генераль советы секретары Андрей Турчак ҡоралдың законһыҙ әйләнеше тураһында закондарҙы ҡатыландырыу һәм мәктәптәрҙе һаҡлауға һөҙөмтәлерәк алымдар табыу кәрәклеген һыҙыҡ өҫтөнә алды.
Кеше хоҡуҡтары буйынса вәкил Татьяна Москалькова ҡорал алыу йәшен 21 йәшкә тиклем арттырырға тәҡдим итте.. Бындай тәҡдим 2018 йылда ла индерелгәйне.